Source: http://docplayer.fi/2183242-Omakotitalon-yhtioittaminen-asunto-osakeyhtioksi.html
Timestamp: 2018-02-25 12:31:44+00:00
Document Index: 14932776

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

OMAKOTITALON YHTIÖITTÄMINEN ASUNTO- OSAKEYHTIÖKSI - PDF
OMAKOTITALON YHTIÖITTÄMINEN ASUNTO- OSAKEYHTIÖKSI
Download "OMAKOTITALON YHTIÖITTÄMINEN ASUNTO- OSAKEYHTIÖKSI"
1 Opinnäytetyö (AMK) Myyntityön koulutusohjelma Rahoitus- ja vakuutuspalvelut 2013 Jyrki Ylisoivio OMAKOTITALON YHTIÖITTÄMINEN ASUNTO- OSAKEYHTIÖKSI
2 OPINNÄYTETYÖ (AMK) TIIVISTELMÄ TURUN AMMATTIKORKEAKOULU Myyntityön koulutusohjelma Rahoitus- ja vakuutuspalvelut 2013 Sivumäärä: 49 Ohjaaja: Jukka Rantala Jyrki Ylisoivio OMAKOTITALON YHTIÖITTÄMINEN ASUNTO-OSAKEYHTIÖKSI Valtion taloustilanteen takia omaisuuteen liittyvää verotusta on kiristetty jatkuvasti erilaisin keinoin. Verotuksen kiristäminen on voinut saada yksityishenkilöt tarkastelemaan mahdollisuuksia, kuinka omaa verotusastetta voisi laskea. Tässä opinnäytetyössä tutkittiin omakotitalon yhtiöittämistä asunto-osakeyhtiöksi ja sen taloudellisia ja muita mahdollisia vaikutuksia yksityishenkilöön ja tämän asemaan. Työ on jaettu kolmeen osuuteen, jotka ovat teoria, tapaustutkimukset sekä johtopäätökset. Työn teoriaosuudessa selvitettiin erilaisia mahdollisuuksia yhtiömuodoille ja niihin liittyviä säädöksiä ja velvollisuuksia, jotka liittyvät lain asettamiin edellytyksiin ja vaatimuksiin. Teoriassa tehtiin myös läpileikkaus asunto-osakeyhtiön perustamisen vaiheisiin sekä avattiin erilaisia käsitteiden merkityksiä. Tapaustutkimusosuudessa tarkasteltiin neljää erilaista tapausta, joissa tutkittiin palkansaajan sekä yrittäjän olemassa olevan kiinteistön apporttisiirtoa yhtiöön sekä täysin uuden kiinteistön rakentamista perustettavaan asunto-osakeyhtiöön. Tulokset osoittavat, että omakotitalon yhtiöittämisen kannattavuus vaihtelee suuresti toimenpidettä suunnittelevan yksityishenkilön elämäntilanteesta sekä yhtiöitettävästä omaisuudesta. Elämäntilanteella tarkoitetaan henkilön nykyistä työsuhdetta, palkansaajuutta tai yrittäjyyttä. Nämä tekijät vaikuttavat esimerkiksi rahoitusrakenteen muuttamisen kannattavuuteen ja lisäksi yrittäjyyden ja asunto-osakeyhtiön yhteistoiminnan luomaan taloudelliseen hyötyyn, josta palkansaaja ei välttämättä pysty nauttimaan. ASIASANAT: yhtiöittäminen, kiinteistöt, asunto-osakeyhtiöt, rahoitus
3 BACHELOR S THESIS ABSTRACT TURKU UNIVERSITY OF APPLIED SCIENCES Degree programme in Professional Sales Banking and insurance Services 2013 Total number of pages: 49 Instructor: Jukka Rantala Jyrki Ylisoivio INCORPORATING A DETACHED HOUSE TO A HOUSING COMPANY The current financial situation of the government has resulted in increasing property taxation. The increased taxation may have pushed individuals to seek different possibilities to decrease ones taxation. This thesis studies the incorporation of a detached house in to a housing company. The thesis examines what impacts the incorporation has on individual s financial matters. In the theory section of this thesis different options for founding housing companies were studied. Also the liabilities, acts and statutes of different business entities were studied. The theory section also includes the familiarization of abstracts and the explanation of the various phases of founding a housing company. In the case study section four different cases were examined and compared. The cases include an employee s and an entrepreneur s incorporation projects with an existing building and a building in design. The study revealed that the profitability of incorporating a detached house varies greatly depending on the individual s employment status and the status of the incorporated property. The work status of an individual influences the financial costs e.g. mortgage of the incorporation. The property type is also a very important factor when estimating the profitability of an incorporated detached house. The study also revealed that an entrepreneur gains higher profit than an employee when incorporating a detached house KEYWORDS: incorporation, property, housing company, financing
4 SISÄLTÖ KÄYTETYT LYHENTEET (TAI SANASTO) 7 1 JOHDANTO 8 2 KIINTEISTÖN OMISTAMINEN JA LUOVUTUS Kiinteistön määritelmä Suoraan omistettava kiinteistö Kiinteistöyhtiön osakkeet Tavallinen kiinteistöyhtiö Keskinäinen kiinteistöyhtiö Yhteisöomistus Holdingyhtiö Kiinteistön arvostus Kiinteistövero Omaisuuden luovutusvoitot Oman asunnon luovutusvoitto 16 3 OMAISUUDEN YHTIÖITTÄMINEN (OSAKEYHTIÖMUODOT) Arvopaperin määritelmä Perustaminen Rekisteri-ilmoitus Apportti Varainsiirtovero Rahoitus Rahan aika-arvo Asunto-osakeyhtiö Päätöksenteko asunto-osakeyhtiössä Tuloverotus Kirjanpitovelvollisuus Arvonlisävero Käyttöoikeuden luovutus Kiinteistöhallintapalveluiden oma käyttö 29
5 3.9.3 Energiavähennys Asuintalovaraus 30 4 CASE Case Rahoitus Apportti ja verotus Perustettava yritys ja hallinnointi Hyödyn tarkastelu ja luovutus Case Rahoitus Perustettava yritys ja hallinnointi Hyödyn tarkastelu ja luovutus Case Rahoitus Perustettava yritys ja hallinnointi Apportti ja verotus Hyödyn tarkastelu ja luovutus Case Rahoitus Perustettava yritys ja hallinointi Hyödyn tarkastelu ja luovutus 44 5 JOHTOPÄÄTÖKSET 45 LÄHTEET 49 KUVIOT Kuvio 1. Asunto-osakeyhtiön ja osakeyhtiön perustamissopimusten sisällöt. (AOY/1599;OYL/624). 19
6 TAULUKOT Taulukko 1. Yritystoiminnan luottokanta rahoitusvaateittain vuonna 2012/Q3. (Tilastokeskus 2012 mukaillen.) 23 Taulukko 2. Asunto-osakeyhtiön toimielimet ja niiden tehtävät (mukaillen Viiala & Rantanen, 2010, 13.) 26 Taulukko 3. Case 1 lainojen vertailua marginaali- ja aikamuuttujalla. 33 Taulukko 4. Case 2 lainojen vertailua marginaali- ja aikamuuttujalla. 37 Taulukko 5. Case 3 lainojen vertailua marginaali- ja aikamuuttujalla. 39 Taulukko 6. Vastikkeen jakaminen huoneistoittain. (mukaillen Salin 2011, 161) 41 Taulukko 7. Case 4 lainojen vertailua marginaali- ja aikamuuttujalla. 43 Taulukko 8. Yhtiöittämisen kriittisen pisteen selvittäminen. 47
7 KÄYTETYT LYHENTEET TVL EVL OYL AOYL VSVL PRH ALV Tuloverolaki Elinkeinoverolaki Osakeyhtiölaki Asunto-osakeyhtiölaki Varainsiirtoverolaki Patentti ja rekisterihallitus Arvonlisävero
8 8 1 JOHDANTO Omaisuuden yhtiöittämisellä pyritään taloudelliseen optimointiin. Tämän avulla voidaan esimerkiksi muuttaa henkilökohtainen asuntolaina kiinteistöä koskevaksi lainaksi tai säästää kiinteistön myyntiä seuraavassa varainsiirtoveron suuruudessa. Suomen hallitus antoi eduskunnalle esityksen, jossa se ehdotti varainsiirtoverolain muuttamista vuoden 2013 alusta. Ehdotuksessa esitetään, että asunto-osakeyhtiön, keskinäisten kiinteistöosakeyhtiöiden ja muun kiinteistöyhtiön osakkeiden omistusoikeuden luovutuksen yhteydessä suoritettavan varainsiirtoveron veroprosentti korotetaan 1,6 prosentista 2,0 prosenttiin. (Verohallinto 2012a.) Hallituksen esitystä tarkastellessa on tärkeätä huomioida myös varainsiirtoverolaki yksityishenkilöiden osalta. Kiinteistöä luovutettaessa varainsiirtovero on yksityishenkilöillä 4 prosenttia kauppahinnasta tai muun vastikkeen arvosta (Varainsiirtoverolaki /931). Omakotitaloja on ostettu ja perustettu asunto-osakeyhtiömuotoisiksi varsinkin ja 1980-lukujen aikana (Veronmaksajien keskusliitto 2012). Tämän opinnäytetyön aiheena on Omakotitalon yhtiöittäminen asunto-osakeyhtiöksi. Työ suoritetaan toimeksiantona yritykselle, joka haluaa selvittää alla kuvattavan päätavoitteen ja tutkimuskysymyksen tässä tapaustutkimuksessa. Valitsin tämän aiheen koska vastaavasta aiheesta ei ole tehty opinnäytetyötä. Aihe on ajankohtainen, sillä verokantoja on nostettu Suomessa valtion talouden vahvistamisen vuoksi. Tämä on oletettavasti saanut suurten pääomien omistajat pohtimaan, kuinka omaa verotaakkaa on mahdollista keventää. Työn päätavoitteena on selvittää, kannattaako yksityishenkilön (TVL) omistaman omakotitalon omistus kannattaa yhtiöittää osakeyhtiömuotoiseksi (EVL), kun omaisuutta on suunniteltu luovutettavaksi. Omistuksen yhtiöittäminen tuo asumiseen ja hallinnointiin useita uusia velvoitteita, kuten esimerkiksi kirjanpi-
9 9 toon liittyvät velvoitteet. Työn tavoitteisiin kuuluu näiden velvoitteiden tunnistaminen ja niiden vaikutus perustettavan yhtiön talouteen. Työn tutkimusongelmana on tunnistaa omaisuudelle tietyt piirteet, joiden täyttyessä omaisuuden yhtiöittäminen olisi taloudellisesti kannattavaa. Tutkimus koostuu kolmesta eri osiosta: teoriasta, laadullisesta tutkimuksesta ja johtopäätöksistä. Teoriassa käydään läpi muun muassa erilaisia lakeja, jotka koskevat kiinteistön yhtiöittämistä ja sen kauppaa. Laadullisessa osiossa tarkastellaan tapaustutkimuksessa kiinteistöä, jonka yhtiöittämistä toimeksiantaja haluaa tarkastella. Tässä osiossa painotetaan rahoituksellista näkökulmaa ja taloudellista optimointia. Johtopäätöksissä vastataan tutkimusongelmaan, tavoitteisiin sekä tapaustutkimuksen lopputulokseen. Työn tutkimusaineisto koostuu alan kirjallisuudesta ja tuoreimmista sähköisistä julkaisuista, kuten artikkeleista sekä tilastoista.
10 10 2 KIINTEISTÖN OMISTAMINEN JA LUOVUTUS Kiinteistön omistaminen on mahdollista jakaa erilaisiin omistusmuotoihin, riippuen siitä miten se omistajien toimesta tai mahdollisuuksien puolesta voidaan järjestää. Kiinteistön omistaminen myös tuo omistajalle erilaisia velvoitteita, joiden hoitaminen on suurilta osin haltijan vastuulla. Kiinteistöomistuksen kohteena voi olla kiinteistö, kiinteistö- tai asuntoosakeyhtiön osakekanta tai yhtiössä olevan huoneiston hallintaan oikeuttavat osakkeet (Jukkola ym. 2008, 453.) 2.1 Kiinteistön määritelmä Varainsiirtolain ( /931) mukaan kiinteistöllä tarkoitetaan rakennusta tai rakennelmaa, joka palvelee kiinteistön käyttöä pysyvästi. Kiinteistörekisteriin merkitään kiinteistöjä sekä erilaisia maa- ja vesialueita. Rekisteri on osa kiinteistötietojärjestelmää, joka sisältää informaatiota muun muassa yksiköiden ominaisuuksista ja sijainnista. Rekisteriin merkitään kiinteistöinä tilat, tontit, yleiset alueet, valtion metsämaat sekä muita erilaisia alueita. (Kiinteistörekisterilaki /392.) Kun maapohjan ja sen mahdolliset rakennukset ovat suoraan juridisen (osakeyhtiöt, avoimet yhtiöt ja kommandiittiyhtiöt) tai luonnollisen henkilön omistuksessa kutsutaan tätä omistustapaa välittömäksi omistukseksi. Kun maapohjan ja rakennukset omistaa kiinteistöyhtiö, jonka osakkeet omistaa puolestaan joko juridinen tai luonnollinen henkilö, kutsutaan tätä omistustapaa välilliseksi omistukseksi. (Jukkola ym. 2008, 38.) Kiinteistöyhtiö voi puolestaan olla keskinäinen tai ei-keskinäinen. Keskinäisessä kiinteistöyhtiössä osakkeet antavat oikeuden yhtiöjärjestyksen määräykseen hallitsemaan tiettyä tilaa kiinteistöyhtiön rakennuksesta. Kun yhtiön muoto ei ole keskinäinen, järjestää yhtiö rakennukseen asukkaat, solmii vuokrasopimukset ja
11 11 kerää vuokratulon. Omassa käytössä vastike ja vuokra maksetaan yhtiölle, joka hoitaa kiinteät kulut, kuten esimerkiksi rahoituskulut. Osakkeenomistajat saavat tuottonsa osinkojen ja mahdollisen arvonousun avulla osakkeen luovutuksen yhteydessä. (Jukkola ym. 2008, ) 2.2 Suoraan omistettava kiinteistö Suoran eli välittömän omistuksen kohteena oleva kiinteistö on yksinkertaisin sijoitusmuoto. Tätä sijoitusmuotoa voivat käyttää sekä yksityiset sekä oikeudelliset henkilöt. Suoran omistuksen myötä vuokrauksen tuotot voidaan vähentää suoraan mahdollisista velan koroista, korjausmenoista sekä kiinteistöverosta. Omistajan ollessa yksityishenkilö tai kuolinpesä, verotetaan nettovuokraustuloja pääomatulona. Jos kiinteistöön suoritetaan perusparannusmenoja, on ne aktivoitava kiinteistön hankintamenoon. Kiinteistön omistajan täytyy myös aktivoida perusparannusmenot hankinnassa suoritettuun varainsiirtoveroon. (Jukkola ym. 2008, 453.) 2.3 Kiinteistöyhtiön osakkeet Kiinteistön voi myös omistaa perustettava tai olemassa oleva yhtiö. Mikäli hankinnan yhteydessä kiinteistöä rahoitetaan velkarahalla, kiinteistöyhtiö voi olla tavallisen yhtiön kaltainen. Näissä tapauksissa velan ottaa kiinteistöyhtiö. Velan ollessa kiinteistöyhtiön taseessa, voidaan yhtiön vuokratulosta vähentää lainan korkokulut, kiinteistön hoitomenot ja rakennuksen poistot. (Jukkola ym. 2008, 454.) Tavallinen kiinteistöyhtiö Tavallisessa eli ei-keskinäisessä kiinteistöyhtiössä sen tuotto jaetaan osakkaille osinkona. Tässä omistusmuodossa omistaja omistaa osuuden kiinteistöyhtiöstä, joka omistaa kiinteistön. Tavallisen kiinteistöyhtiön osakkeet eivät luo minkään-
12 12 laista hallintaoikeutta kiinteistön huoneistoihin. Tavallinen kiinteistöyhtiö tuottaa liikevaihtonsa vuokraamalla huoneistoja vuokralaisille. Tämä on tärkeä ottaa huomioon, kun yhtiömuotoinen kiinteistön hallinta on suunnitelmissa. (Jukkola ym. 2008, 454; Kasso, 2005, 120.) Keskinäinen kiinteistöyhtiö Keskinäisessä kiinteistöyhtiössä osakkeet tuottavat hallintaoikeuden huoneistoihin asunto-osakeyhtiön tapaan. Keskinäisessä kiinteistöyhtiössä huoneistoja ei ole määrätty asunnoiksi osakkeenomistajille kuten asunto-osakeyhtiössä, vaan yhtiössä voi olla vain pelkästään vuokra-asuntoja. Usein erilaiset liike-, teollisuus- ja toimistokiinteistöt ovat keskinäisiä yhtiöitä, mutta näitä omistetaan myös suoran omistuksen kautta. (Kasso 2005, 120.) 2.4 Yhteisöomistus Sijoitustoimintaa harjoittaessa kiinteistösijoitukset tehdään yleisesti osakeyhtiöiden välityksellä. Yhteisösijoittajana verotukseen liittyvät tavoitteet ovat vastaavia kuin yksityissijoittajana: saadusta vuokratuotosta voidaan vähentää vastikkeet ja korkokulut jos laina on sijoittajalla tai rahoitusvastike jos velka on kiinteistöyhtiöllä. Yhteisöomistus luo rahoitusrakenteeseen mahdollisuuksia, mutta se voi myös aiheuttaa verotuksellisia ongelmia tietyissä tilanteissa. (Jukkola ym. 2008, 462.) Verotukselliset ongelmat tulevat esiin tapauksissa, joissa kiinteistöyhtiön osakkeenomistaja on maksanut nopealla aikataululla yhtiölainaa rahoitusvastikkeen muodossa ja pyrkii näin vähentämään sen saadusta vuokratulosta. Jos yhtiölainan maksutahti on kuitenkin vastannut kiinteistöyhtiön tekemää poiston tahtia, rahoitusvastike on vähennyskelpoinen osakkaan verotuksessa. (Jukkola ym. 2008, 464.)
13 Holdingyhtiö Holdingyhtiön eli säilytysyhteisön avulla kiinteistöomaisuutta omistaa välillisesti. Vuokratuottojen ja niiden vähentäminen onnistuu samalla kaavalla kuin yhteisöomistuksessakin. Näin ollen säilytysyhteisöä käyttämällä omistamisesta ei koidu taloudellista hyötyä. Säilytysyhteisön etu saattaa kuitenkin omaisuuden luovutustilanteessa. (Jukkola ym. 2008, 467.) Laki elinkeinotulon verottamisesta ( /360) tarkentaa näitä mahdollisia tilanteita, joissa yhteisön omaisuutta voidaan luovuttaa taloudellista hyötyä saavuttaen. Luvun 1 6 b mukaan yhteisön saama käyttöomaisuuteen kuuluvien osakkeiden luovutushinta ei ole veronalaista tuloa, jos osakkeet ovat verovapaasti luovutettavia. 6 :n 1 momentin 1 kohta määrittää soveltuvan yhteisön seuraavasti: Veronalaista tuloa eivät ole muun kuin pääomasijoitustoimintaa harjoittavan osakeyhtiön tai osuuskunnan sekä säästöpankin ja keskinäisen vakuutusyhtiön saamat käyttöomaisuuteen kuuluvien osakkeiden luovutushinnat siten kuin 6 b :ssä säädetään Seuraavien perusteiden (Laki elinkeinotulon verottamisesta /360) täyttyessä osakkeet ovat verovapaasti luovutettavia: 1) verovelvollinen on omistanut yhtäjaksoisesti vähintään vuoden ajan ajanjaksona, joka on päättynyt enintään vuotta ennen luovutusta, vähintään kymmenen prosentin osuuden luovutettavan yhtiön osakepääomasta ja luovutettavat osakkeet kuuluvat näin omistettuihin osakkeisiin, 2) luovutuksen kohteena oleva yhtiö ei ole kiinteistö- tai asunto-osakeyhtiö taikka osakeyhtiö, jonka toiminta tosiasiallisesti käsittää pääasiallisesti kiinteistöjen omistamista tai hallintaa, ja 3) luovutuksen kohteena oleva yhtiö on kotimainen tai sellainen yhtiö, jota tarkoitetaan Euroopan yhteisöjen neuvoston eri jäsenvaltioissa sijaitseviin emo- ja tytäryhtiöihin sovellettavasta yhteisestä verotusjärjestelmästä antaman direktiivin 2 artiklassa, taikka yhtiön asuinvaltion ja Suomen välillä on verovuonna voimassa kaksinkertaisen verotuksen välttämistä koskeva sopimus, jota sovelletaan yhtiön jakamaan osinkoon
14 Kiinteistön arvostus Kiinteistön arvostaminen liittyy kiinteistöverotukseen sekä kiinteistön luovuttamiseen. Kiinteistöveron suuruus määrätään kiinteistön arvon perusteella. Käyvän arvon määrittämiseen käytetään kiinteistön arvostamisjärjestelmää, joka pohjautuu lakiin varojen arvostamisesta ja sen tarkempiin säädöksiin. Käypä arvo muodostaa arvostuksen ylärajan. (Jukkola ym. 2005, 194.) Listoheimo (1999, 294) on listannut käypä arvo käsitteen esiintymistä ainakin TVL:ssa ja VSVL:ssa. TVL:ssa se mainitaan: kiinteistön, rakennuksen, rakennelman tai arvopaperin todennäköinen luovutushinta. Kasson (2005, 690) mielestä arvioitu todennäköinen kauppahinta tai markkinaarvo ei kuitenkaan tarkoita yksiselitteisesti omaisuuden enimmäis- tai vähimmäishintaa. Määritelmä käyvälle arvolle olisikin keskimääräisen ostajan tarjous, kun kauppa tehdään normaaliehdoilla ja omaisuus on ollut kaupankäynnin alaisena kohtuullisen ajan. Omaisuuden arvoa arvioitaessa puhutaan myös yksittäisen oikeustoimen kohteena olevan hyödykkeen hinnanmäärittelystä. Arvonmäärityksen voi tehdä joko verovelvollinen itse tai ammattitaitoinen arvioitsija. Henkilöstä huolimatta arvioinnin tulee perustua esimerkiksi tavanomaisiin arviointiopissa käytettäviin menetelmiin. Kiinteistökaupassa tällaisia menetelmiä ovat muun muassa paikkakuntakohtainen kauppahintatilastojen seuranta ja vertailu. Ammattimaista arvioijaa käytettäessä voidaan sulkea pois verottajan jälkiveron mahdollisuus. Verottaja tarkastaa verovelvollisen käyttämän arvon varainsiirtoveron ja luovutusvoittojen tarkistuksen yhteydessä. (Listoheimo 1999, ) Rakennuksen ja rakennelman arvoa arvioidessa voidaan käyttää apuna lakia varojen arvostamisesta verotuksessa (VAVL). Lain mukaan rakennuksen tai rakennelman arvoksi katsotaan jälleenhankinta-arvo vähennettynä vuosittaisilla ikävähennyksillä, jotka Valtionvarainministeriö tarkemmin määrää. Jälleenhankinta-arvolla tarkoitetaan hintaa, minkä verran rakennus maksaisi uudelleen rakennettuna. Rakennuksen verotusarvoksi katsotaan rakennusaineen mukaan
15 15 jälleenhankinta-arvo vähennettynä ikävähennyksellä. Puurakenteiset asuinrakennukset saavat vuodessa 1,25 prosentin vähennyksen ja kivitalot 1,00 prosentin vuosittaisen ikävähennyksen (Jukkola ym. 2005, 199). Esimerkiksi omakotitaloa arvostaessa kiinteistönä käsitetään sekä rakennus että maapohja. Käytäntöön kuitenkin kuuluu, että maapohjan ja rakennuksen arvo määritetään omien kriteeriensä perusteella. Maapohjan verotusarvon määrityksessä vaikuttavia tekijöitä ovat kiinteistön käyttötarkoitus, rakennusoikeus, sijainti, liikenneyhteydet, sopivuus rakennustarkoituksiin, kunnallisten töiden valmiusaste sekä paikkakuntakohtainen kohtuullinen hintataso. (Listoheimo 1999, 296.) 2.7 Kiinteistövero Kiinteistöveron tarkoituksena on toimia kuntien talouden rahoittajana. Nykyinen kiinteistöverolaki (1992/654) selkeytti vanhan ohjeistuksen vuonna 1993, jota ennen kerättiin kiinteistöjen hallintaveroa, asuntotulon veroa, katumaksua sekä manttaalimaksua. Kiinteistöverotettavaan omaisuuteen kuuluvat sekä rakennukset että maa-alueet. (Valtionvarainministeriö 2013) Kiinteistövero tulee kannettavaksi sille verovelvolliselle, joka omistaa kiinteistön tai jolla on hallintaoikeus kiinteistöön verovuoden alussa. Mikäli kiinteistö luovutetaan uudelle omistajalle kesken verovuotta, vastaa uusi omistaja kiinteistöverosta siltä osin, jolta veroa ei ole maksettu. (Kasso 2005, 558.) Kasson (2005, 558) mukaan kiinteistökaupan yhteydessä kiinteistöverosta on yksinkertaisinta sopia niin, että ostaja vastaa verosta. Tästä sovittaessa on kauppakirjaan hyvä tehdä merkintä, jotta kiinteistöveron vastaaja selviää kirjallisesta sopimuksesta. Kiinteistövero on on vähennyskelpoinen tuloverolain mukaan (1992/1535,31, 3 ) vähennyskelpoinen yksityishenkilölle, jos se kohdistuu tulonhankintaan. Yhtiömuotoisille toimijoille EVL:n (1968/360) se on myös vähennyskelpoinen elinkeinotoimintaan kohdistuvalta osalta. (Jukkola ym. 2008, 73.)
16 16 Yhtiöomistuksessa kuten asunto-osakeyhtiössä tai kiinteistöyhtiössä, veron kantaja on tällöin yhtiö, eikä suoranaisesti osakkeenomistaja. Välillisesti osakkeenomistaja maksaa osuutensa verosta hoitovastikkeen muodossa asuntoosakeyhtiössä tai kerää pienemmän tuoton kiinteistöyhtiön kulujen jälkeen. (Kasso, 2005, 558) 2.8 Omaisuuden luovutusvoitot Luovutusvoitto syntyy niissä tilanteissa, joissa kiinteistö tai kiinteistöyhtiön osakkeet luovutetaan hinnalla, joka on korkeampi kuin kiinteistön tai osakkeiden verotuksessa vielä poistamatta oleva hankintameno. Toisin sanoen myyntihinta ylittää sen osan hankinta-arvosta, jota ei ole vielä poistettu verotuksessa. Elinkeinoverotuksessa poistoja tehdään vain suoran omistuksen rakennuksesta, ei kuitenkaan maapohjasta. (Jukkola ym. 2008, 50, 471.) Omaisuuden luovutusvoittojen eli myyntivoittojen veronalaisuuteen ei pääsääntöisesti ole merkitystä, kuinka pitkään omaisuutta on hallinoitu tai millä tavalla se on hankintahetkellä saatu omistukseen. Voiton laskennassa omistusajalla tai omaisuuden hankintatavalla, esimerkiksi osituksen tai perinnön kautta, on jonkin verran merkitystä. Omaan asuntoon koskevissa luovutusvoiton verotustapauksissa omistusaika ja asumisaika asunnossa vaikuttavat eritäin olennaisesti. (Kasso 2005, 469.) Jukkolan ym. (2008, 50) mukaan sekä TVL:n että EVL:n perusteella luovutusvoitto on pääsääntöisesti veronalaista. Omaisuuden luovutukseen liittyy kuitenkin tilanteita, joissa myyntivoitot ovat poikkeuksellisesti verovapaita Oman asunnon luovutusvoitto Ennen lakimuutoksia oman asunnon luovutuksia käsiteltiin aivan kuten muitakin luovutusvoittoja. Tämä tarkoitti siis sitä, että vastikkeellisesti hankittu omana asuntona käytetty kiinteistö tai asunto-osakeyhtiöosake oli mahdollista myydä
17 17 vasta viiden tai kymmenen vuoden omistuksen jälkeen. Tätä pidettiin kuitenkin kohtuuttomana erityisesti nuorten kansalaisten osalta. (Listoheimo 1999, 265.) Nykyisellään oman asunnon myynnistä saatu voitto on verovapaa, mikäli TVL:n säädetyt edellytykset täyttyvät. Myyntivoiton verovapauden ehtoina on, että verovelvollinen on ennen luovutusta asunut omistusaikanaan yhtäjaksoisesti vähintään kahden vuoden ajan asunnossa ja käyttänyt sitä omana tai perheensä vakituisena asuntona. Verovapaus koskee osakkeita, jotka oikeuttavat asuntona käytetyn huoneiston hallintaan sekä rakennusta ja rakennuspaikkaa niiltä osin, kun kaavan mukainen tontti tai rakennuspaikka eli ole suurempi kuin m 2. Uuden asunnon mahdollinen hankinta ei vaikuta millään tavoin luovutusvoiton verotukseen, eikä myöskään asuntokaupan syy. (Kasso 2005, ) Listonheimon (1999, 267) mukaan on tärkeätä huomioida, että luovutusvoiton verovapautta ei kuitenkaan sovelleta, mikäli kaupan kohteena on pelkkä rakennuspaikka, jolla ei ole myyjän vakituisena käyttämää rakennusta, mutta kuitenkin muiden henkilöiden rakennuksia.
18 18 3 OMAISUUDEN YHTIÖITTÄMINEN (OSAKEYHTIÖMUODOT) Kiinteistöä tai asunto-osakeyhtiötä myytäessä tai muuta oikeustoimea harkittaessa on aina huomioitava mahdolliset veroseuraamukset. Aiottua toimea onkin syytä suunnitella tarkkaan ja siihen liittyvät poikkeusseikat on hyvä selvittää, ennen kuin toimeen ryhdytään. (Listoheimo 1999, 7.) 3.1 Arvopaperin määritelmä Jukkolan ym. (2005, 215) mukaan arvopaperilla tarkoitetaan varainsiirtoverolaissa muun muassa osaketta ja sen väliaikaistodistusta, osuustodistusta taloudellisessa yhteisössä ja arvo-osuutta vastaavaa arvopaperia tai sellaisen yhteisön antamaa velkakirjaa tai muuta todistetta, jossa korko määräytyy yhteisön toiminnan tuloksen tai osingon suuruuden mukaan tai joka oikeuttaa osallisuuteen vuosivoitosta tai ylijäämästä. 3.2 Perustaminen Osakeyhtiötä pidetään yhtiömuodoista kehittyneimpänä. Osakeyhtiö erottuu muista yhtiömuodoista siten, että sen omistajilla ei ole henkilökohtaista vastuuta yhtiön sitoumuksista, ellei asiasta ole toisin sovittu. Osakeyhtiö on näin ollen tyypillinen pääomayhtiö. (Kasso 2005, 70.) Osakeyhtiön ja asunto-osakeyhtiön perustaminen alkaa kirjallisen perustamissopimuksen laatimisella, jonka osakkeenomistajat allekirjoittavat. Allekirjoituksen perusteella osakkeenomistaja merkitsee osakkeet perustamissopimuksen mukaisesti. Perustamissopimuksen sisältö vaihtelee hieman yhtiömuodon valinnan perusteella. Kuvio 1 vertailee perustamissopimuksen sisältöä. (Osakeyhtiölaki /624;Asunto-osakeyhtiölaki /1599)
19 19 Asunto-osakeyhtiö Osakeyhtiö Sopimuksen päivämäärä Sopimuksen päivämäärä Kaikki osakkeenomistajat Osakkeesta yhtiölle maksettava määrä (merkintähinta) Osakkeen maksuaika Yhtiövastikkeen maksuvelvollisuuden alkamisen perusteet Osakkeiden tuottaman hallintaoikeuden alkamisen perusteet Kaikki osakkeenomistajat Osakkeesta yhtiölle maksettava määrä (merkintähinta) Osakkeen maksuaika Yhtiön hallituksen jäsenet Yhtiön hallituksen jäsenet Kuvio 1. Asunto-osakeyhtiön ja osakeyhtiön perustamissopimusten sisällöt. (AOY/1599;OYL/624).
20 Rekisteri-ilmoitus Patentti- ja rekisterihallituksen vastaanottaessa ja hyväksyessä rekisteriilmoituksen osakeyhtiöstä muodostuu oikeudellinen henkilö. Ilmoitus on tehtävä kolmen kuukauden sisällä perustamissopimuksen allekirjoitushetkestä. Perustettavan yhtiön rikkoessa ilmoituksen tekemiseen liittyvää aikarajaa, voi yhtiön perustaminen raueta. (Patentti- ja rekisterihallitus 2013) Ennen kuin yritys on rekisteröity kaupparekisteriin, voi se kuitenkin toimia perustettavan yhtiön lukuun. Tällaiset perustettavan yrityksen lukuun tehtävät toimenpiteet ovat luonnollisten henkilöiden vastuulla osakeyhtiön sijaan. Näistä toimista vastaavat niistä päättäneet henkilöt. (Suomen Yrittäjät 2013.) PRH (2013) edellyttää liittämään ilmoitukseen seuraavat lausunnot: 1. yhtiön hallituksen jäsenten ja toimitusjohtajan vakuutus siitä, että yhtiön perustamisessa on noudatettu osakeyhtiölain säännöksiä, sekä 2. yhtiön tilintarkastajien todistus siitä, että osakeyhtiölain säännöksiä osakkeiden maksamisesta on noudatettu. 3.4 Apportti Apportti määritetään Osakeyhtiölain ( /624) 2 luvun 6 mukaan osakeyhtiön merkattavien osakkeiden merkintähinnan suorittamiseksi kokonaan tai osittain muulla omaisuudella kuin rahalla. Tällöin perustamissopimuksesta täytyy löytyä määräys merkinnän maksamisesta apporttiomaisuudella. Lisäksi vaaditaan selvitys omaisuudesta, jossa se yksilöidään, kerrotaan arvostuksen menetelmät ja arvostamiseen vaikuttavat seikat sekä siinä ilmoitetaan suoritettava maksu. Kasson (2005, 74) mukaan yhtiön osakkeita voidaan näin ollen merkitä myös sijoittamalla apporttiomaisuutta, kuten omistamansa kiinteistön. Mikäli luovutettavan apporttiomaisuuden luovutushinta on hankintahetken hintaa korkeampi, syntyy omaisuutta luovuttavalle osapuolelle myös verotettavaa
21 21 luovutusvoittoa yleisten sääntöjen mukaisesti. Myös varainsiirtoverovelvollisuus sisältyy apporttiomaisuuden käyttöön. (Listoheimo 1999, 40.) Apporttiomaisuus ilmoitetaan joko yrityksen rekisteröintivaiheessa tai myöhemmin jälkiapporttina (Kasso 2005, 74). Perustusvaiheen apporttiomaisuus täytyy myös liittää tilintarkastajan lausunto 6 momentin 2 mukaisesti, josta ilmenee onko omaisuuden arvo vastaavan arvoinen yhtiölle. (Osakeyhtiölaki /624) Varainsiirtovero Vuoteen 1997 asti arvopapereiden, kiinteistöjen ja vuokra-oikeuden luovutuksista maksettiin leimaveroa, joka korvattiin nykyisellä varainsiirtoverolla. Arvopaperipörssissä käyty kauppa ei kuitenkaan sisälly varainsiirtoveron alaisuuteen (Verohallinto 2013). Varainsiirtovero on omaisuuden luovutukseen liittyvän verotuksen muoto, aivan kuten perintö- ja lahjaverokin ovat. Varainsiirtoveroa peritään vain vastikkeellisista omaisuuden luovutuksista, mutta itse varainsiirtolakiin vastikkeellisuuta ei ole kuitenkaan edes määritelty. (Kasso 2005, 516) Verohallinto antoi tiedotteen , jossa kerrotaan varainsiirtoverotuksen muuttuvan. Laki muuttuu ja lakia aletaan soveltaa lähtien. Lakimuutos sisälsi asunto-osakeyhtiön yhtiölainana tunnetun rahoitusmuodon veronalaisuus muutoksen, joka tulee uutena veron piiriin. Uudistusta edeltäneessä laissa asunnon verotettavaan luettiin vain velaton myyntihinta. Lisäksi veroprosentti muuttui asunto-osakkeiden osalta 1,6 prosentista 2,0 prosenttiin. (Verohallinto 2013) Varainsiirtoveroa ei kuitenkaan ole suoritettava, mikäli yhtiön omistuksessa oleva kiinteistö tai arvopaperit siirretään liiketoimintaa jatkavalle yhteisölle sulautumisen yhteydessä, jos järjestely on toteutettu asianomaista yhteisöä koskevan lainsäädännön mukaisesti. Varainsiirtovero tulee kuitenkin suoritettavaksi, mikäli sulautumisen yhteydessä annetaan vastikkeeksi muita osakkeita tai kiinteistöjä. Tässä tapauksessa verovelvollisuus on edelleen vastikkeita vastaanottavan yrityksen puolella. (Jukkola ym. 2008, 122)
22 22 Pääsääntöisesti varainsiirtoverolain mukaan toimitaan niin, että vero suoritetaan kauppahinnan tai muun vastikkeen arvosta verotuksen perusteena käytetyn omaisuuden arvon sijasta. Kauppahinnan suorituksen ollessa raha tai rahamääräinen saaminen, veron suuruuden tarkistaa yksinkertaisella laskutoimituksella kirjaamisviranomainen. Suurimmassa osassa luovutuksista, veron osuus määritetään kauppakirjaan merkityn kauppahinnan avulla. (Listoheimo 1999, 404) Kiinteistöä hankittaessa ostajalle syntyy velvoitteita. Useimmiten varainsiirtoveron maksaa ostaja, mutta kauppakirjaan voidaan merkitä myös veron jakaminen kaupan osapuolten kesken. Verovelvollisuuden lisäksi ostajan täytyy hakea kiinteistölle lainhuutoa tai vuokraoikeuden kirjaamista. Ennen lainhuudon hakemista varainsiirtovero on kuitenkin suoritettava. Veron suorittamisen takaraja erääntyy kuuden kuukauden päästä luovutussopimuksen tekemisestä. Lainhuudon viivästyminen aiheuttaa varainsiirtoveroon 20 prosentin korotuksen jokaista alkavaa kuutta kuukautta kohden, mutta korotuksen enimmäismäärä on kuitenkin kaksinkertainen alkuperäiseen nähden. (Verohallinto 2013) 3.5 Rahoitus Niskanen & Niskanen (2010, 24-29) mukaan yrityksen rahoittamiseen löytyy erilaisia instrumentteja, joiden kohderyhmät vaihtelevat yritystoiminnan sektorin mukaan. Velkainstrumenttejä ovat esimerkiksi rahoituslaitoslainat, joukkovelkakirjat sekä lyhytaikaiset velkainstrumentit.